Vela cere ajutorul elevilor pentru Poliția Școlară. Vrea sugestii pentru buna funcționare a structurii.
Marcel Vela cheamă elevii să-l ajute cu sugestii pentru Poliţia pentru Siguranţă Şcolară. MAI a precizat că ordinul de înfiinţare a Poliţiei Şcolare nu este public. Nimeni nu poate vedea cum vor fi protejaţi, concret, elevii.
Marcel Vela le cere ajutorul elevilor, ca să facă Poliția pentru Siguranța Școlară să funcționeze."Această structură la început de drum, o provocare pentru toţi profesioniştii din MAI, are nevoie de voi. Pentru că ştiu că vă plac provocările, vă fac această provocare. Veniţi cu propuneri, cu păreri alături de noi, pentru a îmbunătăţi funcţionarea unei asemenea structuri“, le transmite Vela elevilor.Mai sunt practic două zile până începe școala, dar ministrul de Interne încă mai așteaptă sugestii.